Diari Oficial de la Generalitat Valenciana


Sumari del DOGV 3494, del 13-05-1999 (1999/3351)

RESOLUCIÓ d'1 d'abril de 1999, de la Direcció General de Funció Pública, per la qual declara decaigut en els seus drets en relació amb les proves selectives d'accés al grup E, sector laboral, per a proveir llocs de treball de personal subaltern, convocatòria 18/1994, el senyor Miguel Ángel Caballer Contells.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3494

Data del DOGV
:   13-05-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/3351


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ d'1 d'abril de 1999, de la Direcció General de Funció Pública, per la qual declara decaigut en els seus drets en relació amb les proves selectives d'accés al grup E, sector laboral, per a proveir llocs de treball de personal subaltern, convocatòria 18/1994, el senyor Miguel Ángel Caballer Contells. [1999/M3351]
  
Atés que el senyor Miguel Ángel Caballer Contells, document nacional d'identitat 72581117, va superar les proves selectives d'accés al grup E, personal subaltern, sector laboral, corresponents a la convocatòria 18/1994, segons la Resolució de 7 de març de 1997 de la Direcció General de Funció Pública, publicada en el Diari Oficial de la Generalitat Valenciana número 2.957 de 24 de març de 1997.
  
Atés que la Resolució de 8 d'octubre de 1998, de la Direcció General de Funció Pública (DOGV núm. 3.353, de 19 d'octubre de 1998), per la qual es convoca concurs general de trasllats número 2/98-L per a la provisió de llocs de treball de personal subaltern, grup E, com a fase final del procés selectiu corresponent a l'esmentada convocatòria 18/1994, i la Resolució de 8 de febrer de 1999 de la Direcció General de Funció Pública (DOGV núm. 3.437, de 18 de febrer de 1999) per la qual s'adjudiquen destinacions als participants en el concurs general de trasllats 2/98-L i al personal que va superar les proves selectives de la convocatòria 18/1994, en l'apartat vuité de la qual es disposa que el personal de nou ingrés disposarà del mes de març de 1999 per a prendre possessió.
  
Atés que ha transcorregut el termini assenyalat i el senyor Miguel Ángel Caballer Contells no ha efectuat la presa de possessió del lloc número 15374, adjudicat.
  
Vist que d'acord amb el que disposa l'article 9.1 del Text Refós de la Llei de la Funció Pública Valenciana, la presa de possessió en el termini que s'establisca de lloc de treball obtingut mitjançant concurs, es configura com a requisit indispensable per a l'accés del personal a la funció pública de la Generalitat Valenciana.
  
Per tot això, resolc:
  
Declarar decaigut en els seus drets en relació amb les proves selectives d'accés al grup E, sector laboral, per a proveir llocs de personal subaltern, convocatòria 18/1994, el senyor Miguel Ángel Caballer Contells, document nacional d'identitat 95951023, per no haver pres possessió del lloc adjudicat mitjançant concurs en el termini assenyalat per a això.
  
Contra la present resolució es podrà interposar, d'acord amb el que preveu l'article 59 de l'Estatut dels Treballadors (text refós aprovat pel Reial Decret Legislatiu 1/1995, de 24 de març), reclamació prèvia a la via judicial laboral davant la Direcció General de Funció Pública, segons que estableixen els articles 125 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 69 de la Llei de Procediment Laboral, text refós aprovat pel Reial Decret Legislatiu 2/1995, de 7 d'abril.
  
Denegada la reclamació o transcorregut un mes sense haver sigut notificada cap resolució, es podrà formalitzar demanda davant el jutjat social competent dins del termini de dos mesos comptats des de la notificació o des del transcurs del termini en què aquella haja d'entendre's desestimada.